Σίμων γιος του Γιώρα

Ο Σίμων γιος του Γιώρα ή Σίμων μπαρ Γκιόρα ή Σίμων μπεν Γκιόρα ήταν ένας από τους αρχηγούς των επαναστατημένων Ιουδαίων κατά τον μεγάλο πόλεμο εναντίον της Ρώμης (Πρώτο Ιουδαϊκό πόλεμο).
 Γαβαών 
Ο Σίμων του Γιώρα έκανε την πρώτη του εμφάνιση στην πολιτική σκηνή της Ιουδαίας, κατά την διάρκεια της εκστρατείας του Κέστιου Γάλλου  όταν επικεφαλής μιας ομάδας ενόπλων επιτέθηκε στην οπισθοφυλακή του  στρατού του Κέστιου Γάλλου, όταν αυτός επέστρεφε στο στρατόπεδο του στην Γαβαών, ύστερα από την πρώτη αμφίρροπη μάχη που είχε δώσει με τους επαναστάτες στα περίχωρα της Ιερουσαλήμ. Ο Σίμων είχε καταφέρει να αποσπάσει ένα μεγάλο μέρος των σκευοφόρων του Κέστιου Γάλλου και να το μεταφέρει στην πόληΙώσηπος Ιστορία του Ιουδαϊκού πολέμου προς Ρωμαίους. Βιβλίο Β.XΙΧ.1.σελ.185.

 Ακραβετηνή 
Οι ιουδαϊκές αρχές δεν έδωσαν κανένα αξίωμα στον Σίμωνα επειδή εμφανίζονταν ως αντιπρόσωπος μιας ομάδας επαναστατημένων αγροτών. Κάτι τέτοιο δεν ήταν αρεστό από στην παράταξη των μετριοπαθών που ήθελαν να συμβιβαστούν με την Ρώμη. Έτσι ο Σίμων κατέφυγε στην περιοχή της Ακραβετηνής και λεηλατούσε τις ιδιοκτησίες των πλουσίωνΙώσηπος Ιστορία του Ιουδαϊκού πολέμου προς Ρωμαίους.Βιβλιο Β.XΙΙ.2.σελ.231. 

Τελικά ο νέος αρχιερέας Ανανίας γιος του Ανανία  έστειλε ένα απόσπασμα εναντίον του αναγκάζοντας τον να καταφύγει στην Μασάντα. Από εκεί έκανε σποραδικές επιδρομές στην Ιδουμαία.

 Ο Σίμων καταλαμβάνει την Ιερουσαλήμ 
Ο θάνατος του αρχιερέα Άνανία κατά την διάρκεια μιας εμφύλιας διαμάχης που ξέσπασε στην Ιερουσαλήμ άνοιξε τον δρόμο για την άνοδο του Σίμωνα.

Αφού συγκέντρωσε αρκετούς Σικάριους, ληστές και εξαθλιωμένους και άρχισε να λεηλατεί την ιουδαϊκή ύπαιθρο, έχοντας ως κέντρο το χωριό Αΐν (ή Ναΐν)Ιώσηπος Ιστορία του Ιουδαϊκού πολέμου προς Ρωμαίους. Βιβλίο Δ.IX.3.σελ.137-139. Κατόπιν εγκατέστησε μια βάση κοντά στην Ιερουσαλήμ στην περιοχή Φερεταί Ιώσηπος Ιστορία του Ιουδαϊκού πολέμου προς Ρωμαίους. Βιβλίο Δ.IX.4.σελ.139
και νίκησε τους Ζηλωτές έσπευσαν να τον αντιμετωπίσουν σε μάχη. Έπειτα κατάφερε να υποτάξει την ΙδουμαίαΙστορία Εικονογραφημένη.Τεύχος - 317, Άρθρο – Η καταστροφή της Ιερουσαλήμ(1994.σελ.93και να καταλάβει την ΧεβρώναΙώσηπος Ιστορία του Ιουδαϊκού πολέμου προς Ρωμαίους. Βιβλίο Δ.IX.7-8.σελ.143-147.

Ο Σίμων είχε αρχίσει ξανά τις επιδρομές εναντίον της Ιερουσαλήμ όταν αναγκάστηκε να εγκαταλείψει την Ιδουμαία επειδή οι Ρωμαίοι κατέλαβαν την περιοχή. Σε εκείνη την κρίσιμη περίοδο για εκείνον ο αρχιερέας Ματθίας του Βοηθού του μετέφερε την πρόσκληση των Ιδουμαίων και των μετριοπαθών της Ιερουσαλήμ, οι οποίοι του ζήτησαν να μπει στην πόλη προκειμένου να τους βοηθήσει να αντιμετωπίσουν την επίθεση των Ζηλωτών. Ο Σίμων δέχθηκε και κατέλαβε την πόλη τον Φεβρουάριο του 69Ιώσηπος Ιστορία του Ιουδαϊκού πολέμου προς Ρωμαίους. Βιβλίο Δ.IX.10-12.σελ.149-155.

 Το τέλος του Σίμωνα 

Από τις θέσεις που μπόρεσε τελικά να κρατήσει στην Άνω Πόλη ο Σίμων αντιμετώπισε την πολιορκία των Ρωμαίων που κατέληξε στην καταστροφή της Ιερουσαλήμ. Ο Σίμων προσπάθησε να διαφύγει από την πόλη σκάβοντας μια σήραγγα. Απέτυχε όμως και οι Ρωμαίοι τον  συνέλαβανΙώσηπος Ιστορία του Ιουδαϊκού πολέμου προς Ρωμαίους. Βιβλίο Ζ.IΙ.2.σελ.135-139.

Ο Σίμωνας έλαβε μέρος στον θρίαμβο του Βεσπασιανού και του Τίτου στην Ρώμη τον Ιούνιο του 71Ιστορία Εικονογραφημένη.Τεύχος - 317, Άρθρο – Η καταστροφή της Ιερουσαλήμ(1994).σελ.97 και σύμφωνα με την παράδοση  που  ήθελε την εκτέλεση του αρχηγού του εχθρού, όταν η πομπή του θριάμβου έφτασε στον Καπιτώλιο λόφο διαπομπεύτηκε και κατόπιν απαγχονίστηκεΙώσηπος Ιστορία του Ιουδαϊκού πολέμου προς Ρωμαίους. Βιβλίο Ζ.V.6-7.σελ.165-167.

 Παραπομπές

Δείτε επίσης
 Πρώτος Ιουδαϊκός Πόλεμος
 Ιουδαϊκή εμφύλια διαμάχη

 Πηγές 
Ιώσηπος, Ιστορία του Ιουδαϊκού πολέμου προς Ρωμαίους. Αρχαία Ελληνική Γραμματεία «Οι ΄Ελληνες», Εκδόσεις Κάκτος 1997
Ιστορία Εικονογραφημένη,  Εκδόσεις ΠΑΠΥΡΟΣ ΠΡΕΣΣ, Τεύχος - 317, Άρθρο – Η καταστροφή της Ιερουσαλήμ(1994)

Κατηγορία:Ιουδαίοι
Κατηγορία:Ιουδαϊκοί πόλεμοι